Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: A kémiai biztonságról szóló 2000. évi XXV. törvény
Paragraph Index: 433

(6) A (5) bekezdésben meghatározott teljes időtartamra a csomagolás, a feliratozás meg kell, hogy feleljen a Kbtv. 14—17. §-aiban foglaltaknak. Ha ez bármely okból nem lehetséges, akkor a „Vigyázat, még nem teljesen bevizsgált, nem törzskönyvezett anyag” figyelmeztető felirat feltüntetése kötelező a címkén. A nagyon mérgező, mérgező, karcinogén, mutagén és a reprodukciót, illetve az utódok fejlődését károsító anyagok vonatkozásában a gyártó, illetőleg az importáló a törzskönyvezés mellőzése esetén köteles a 6. számú melléklet szerinti műszaki dosszié alapszint 2.3., 2.4. és 2.5. pontjára, valamint az akut mérgező hatásra vonatkozóan az OKK-OKBI-nek adatokat szolgáltatni.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes